Hajdúhadház Város Helyi Választási Bizottsága

**4242 Hajdúhadház, Bocskai tér 1.**

**Tel.: 52/384-103; t.fax: 52/384-295**

**111/2014. (IX.22.) HVB határozat**

**polgármesterjelölt nyilvántartásból való törlése**

Hajdúhadház Város Helyi Választási Bizottsága (a továbbiakban: Választási Bizottság) a választási eljárásról szóló 2013. évi XXXVI. törvény (a továbbiakban: Ve.) 307/G.§ (2) bekezdése értelmében,

**Bernáth Bálint nyilvántartásba vett független polgármesterjelölt** jelölésről történt írásbeli lemondása miatti kiesését tudomásul veszi, egyidejűleg a jelöltet a

**nyilvántartásból törli.**

A határozat ellen a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet a Területi Választási Bizottsághoz címzett, de Hajdúhadház Helyi Választási Bizottságánál (cím: 4242 Hajdúhadház, Bocskai tér 1. sz., jegyzo@hajduhadhaz.hu) előterjesztett fellebbezést nyújthat be.

A fellebbezésben új tények és bizonyítékok is felhozhatók.

A fellebbezést jogszabálysértésre hivatkozással, illetve a választási bizottság mérlegelési jogkörben hozott határozata ellen lehet benyújtani.

A fellebbezést úgy kell benyújtani, hogy az legkésőbb a megtámadott határozat meghozatalától számított harmadik napon megérkezzen a megtámadott határozatot hozó választási bizottsághoz.

A fellebbezésnek tartalmaznia kella kérelem Ve. 223. § (3) bekezdése szerinti alapját,a kérelem benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, valaminta kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba-vételi számát. A fellebbezés tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét.

A fellebbezésre irányadó határidő jogvesztő, az a határidő utolsó napján 16 órakor jár le. Az eljárás tárgyánál fogva illetékmentes.

# I n d o k o l á s

A Ve. 132. §-a alapjánaz illetékes választási bizottság minden, a törvényes feltételeknek megfelelő jelölő szervezetet, jelöltet, illetve listát nyilvántartásba vesz. A Ve. 307/G.§ (2) bekezdése szerint az egyéni listás és az egyéni választókerületi jelöltet, valamint a polgármesterjelöltet a helyi választási bizottság veszi nyilvántartásba. Ezen jogszabályi rendelkezésekből levezetve, valamint a Nemzeti Választási Iroda állásfoglalása alapján a jelölt nyilvántartásból való törlése is a helyi választási bizottság hatáskörébe tartozik.

A Választási Bizottság a 63/2014.(IX.09.) HVB számú határozatával Bernáth Bálintot polgármesterjelöltként nyilvántartásba vette. A képviselő-jelölt 2014. szeptember 18. napján írásban bejelentette, hogy a jelölésről lemond, s ezzel kérte a nyilvántartásból való törlését.

A Ve. 137. §**-**a alapján a jelölt kiesik, ha a szavazás megkezdése előtt a jelölésről írásban lemond. A kiesett jelölt nevét a jelölő szervezetek, jelöltek és listák nyilvántartásából, valamint az egyéni szavazólapokról törölni kell.

A Választási Bizottság – a vonatkozó jogszabály által előírt és hiánytalanul benyújtott dokumentumok alapján - megállapította, hogy Bernáth Bálint jelölt nyilvántartásból való törlés iránti kérelme a törvényben támasztott követelményeknek megfelel, ezért a képviselőjelölt lemondását tudomásul veszi és egyidejűleg a jelöltet a nyilvántartásból törli.

Fenti okok miatt a Választási Bizottság a rendelkező részben foglaltak szerint határozott.

A Bizottság a határozatot a Ve. 132.§- a, a 137.§-a és a 307./G § (2) bekezdése alapján hozta meg.

A jogorvoslat lehetőségéről, benyújtásának helyéről és határidejéről, valamint a jogorvoslat benyújtásának feltételeiről való tájékoztatás a Ve. 10. § (1) és (3) bekezdésein, 221. § (1) bekezdésén, 223. § (1) és (3) bekezdésein, 224. § (1)-(4) bekezdésein, 225.§-án és 307./P. § (2) bekezdés c) pontján alapul.

Az illetékmentességről szóló tájékoztatás az illetékekről szóló 1990. évi XCIII. törvény 33. § (2) bekezdés 1. pontján alapul.

Hajdúhadház, 2014. szeptember 22.

## .

…………………………..

Uzonyiné Marczin Erika

elnök